als_Latn dik_Latn ron_Latn
HTC publikoi rezultatet e saj financiare për tremujorin e tretë. Nga këto shifra shihet se ka pasur një rënie të shitjeve. Pavarësisht lajmeve të këqija, prodhuesi i telefonave del me një rezultat të kënaqshëm për shkak se ato kanë shkurtuar kostot pas shitjeve të ulëta.
Të ardhurat e këtij tremujori për kompaninë llogariten 1.38 miliardë dollarë dhe fitimi ishte 21.1 milionë dollarë. Sa për krahasim, të ardhurat e tremujorit paraardhës ishin 2.15 miliardë dollarë dhe fitimi llogaritej 75.5 milionë.
Rënien më të madhe HTC-ja e pati në korrik, me 33%, krahasuar me të njëjtën periudhë të një viti më parë. Gjithsesi, në gusht kompania pati 10% rritje, krahasuar me të njëjtën periudhë të vitit 2013. Analistët ja vënë fajin për këtë rënie prej 7.9 % në shitje daljes në treg të iPhone 6 dhe 6 Plus.
Kompania nuk specifikoi numrin e njësive që kanë arritur të shesin tek klientët. HTC-ja prezantoi një seri telefonash inteligjentë gjatë tremujorit të tretë, përfshi këtu edhe modelin Butterfly 2 në Azi, dhe versionin Windows Phone të One M8 në SHBA. Desire 610 dhe 510 po ashtu zgjeruan familjen e telefonave inteligjentë të kësaj kategorie. Kompania shpreson që në tremujorin e katërt të ketë më shumë sukses, me prezantimin e telefonit HTC One M8 Eye dhe tabletit Nexus 9 me çipin Tegra K1.
(Herë të lexuara: 147)
als_Latn als_Latn als_Latn als_Latn als_Latn